# GWERS 4 - ADNABOD RHAI O GYMERIADAU DAN Y WENALLT

## Tasg 1 – Adnabod nodweddion personoliaeth

Yn ystod y wers byddwch wedi cael blas ar berfformio golygfa allan o’r ddrama, gobeithio. Llenwch y grid canlynol trwy gysylltu’r gair cywir â phob cymeriad. Esboniwch beth oedd eich rheswm am ddewis y gair bob tro.

|  |  |  |
| --- | --- | --- |
| **Cymeriad** | **Personoliaeth?** | **TYSTIOLAETH? Dewiswch ddyfyniad neu esboniwch** |
| Lili Bwt | ar frys |  |
| Mrs Beynon  | yn fflyrtio |  |
| Mr Puw | yn ymlaciedig |  |
| Mrs Puw | yn hwyr |  |
|  Miss Price | yn gryf |  |
| Dai Bara | yn gyfeillgar |  |
| Mrs Dai Bara Gwyn | yn foslyd |  |
| Mrs Dai Bara Brown | yn dwt-neis |  |
| Syr Wili-Watsh | yn casáu ei wraig |  |
| Poli Gardis | yn ffansïo’i hun |  |
| P.C.Rhys | yn ffyslyd |  |

## Tasg 2 – Gweithio gyda’ch gilydd yn greadigol i wneud Bwrdd Cymeriad

Mewn grwpiau, gwnewch fwrdd cymeriad sy’n cyflwyno o leiaf **chwech** o’r cymeriadau’n gryno. Rhannwch y gwaith rhyngoch yn deg. Pa fath o bobl yw’r cymeriadau hyn? Sut dylen nhw edrych, symud, ymddwyn? Dewiswch ddyfyniad allweddol i bob un gan esbonio beth mae’r dyfyniad yn ei ddangos amdanyn nhw. Pwy fyddai’r actor delfrydol ar gyfer pob cymeriad? Ychwanegwch luniau, syniadau am wisgoedd a phropiau.

## TASG YMESTYNNOL – YSGRIFENNU PERSONOL

Cymerwch ddyrnaid o gymeriadau eich hun (o’ch dychymyg neu’n bobl sy’n gyfarwydd i chi) ac ysgrifennwch sgript fer sy’n eu cyflwyno wrth iddyn nhw ddeffro yn eu tai ar ddechrau’r dydd. Dychmygwch eich bod chi, fel Capten Cat, yn eistedd ac yn gwrando wrth glywed stryd yn deffro.

Sylwch sut mae Dylan Thomas yn rhoi rhyw gipolwg bach sydyn inni ar eu personoliaethau – heb lunio stori na chysylltu’r cymeriadau mewn ffyrdd cymhleth. Mae’n eu cyflwyno inni’n syml trwy eu geiriau a’u dull o siarad. Cymerwch ofal gyda’ch dewis o atalnodi, a cheisiwch ddal y ffordd mae pobl wahanol yn siarad ac yn ymwneud â’i gilydd.